Dilorom Alimova
Dilorom Aʼzamovna Alimova (1948-yil 25-may, Toshkent) — oʻzbek tarixchisi, olimi, oʻqituvchi, tarix fanlari doktori (1991), professor (2001). Tarix fanining nazariyasi va metodologiyasi, madaniyatshunoslik va tarixshunoslik muammolari, tarixshunoslik sohalaridagi yetakchi tadqiqotchi. Oʻzbekiston davlatchiligi, Oʻrta Osiyoda „ayollar muammosi“, „Oʻzbekistonda ayollar masalasining yechimi (1917—1941)“ shuningdek, Oʻzbekiston va Markaziy Osiyo tarixining turli jihatlari xususida ilmiy izlanishlar olib borgan.